खोखले दावे : गांेडवाना एक्सप्रेस का मामला 1322 पर कॉल किया पर नहीं मिली मदद
सीट पर था दूसरे का कब्जा 3 घंटे बच्चे के साथ खड़े होकर करना पड़ा सफर
सीट होने के बाद भी एक यात्री ने अपने 3 साल के बच्चे को गोद में लेकर 3 घंटे तक सफर किया। अपनी सीट पाने के लिए यात्री ने अवैध रूप से बैठे यात्रियों को उठने को कहा, लेकिन वे नहीं उठे। परेशान यात्री ने टीटीई को तलाशने के लिए पूरी ट्रेन छान मारी, लेकिन वह भी नहीं मिला। यही नहीं आरपीएफ के हेल्प लाइन नंबर 1322 पर कॉल करने के बाद भी यात्री को कोई मदद नहीं मिली। मुरार निवासी कॉन्ट्रेक्टर शैलेष शर्मा प|ी और बच्चों के साथ मंगलवार रात ग्वालियर से सागर जा रहे थे। उनका रिजर्वेशन गोंडवाना एक्सप्रेस में था। उनकी सीट नंबर 47 और 55 थी। उनकी सीट आरएसी थी। गोंडवाना एक्सप्रेस रात 10.30 बजे ग्वालियर आई तो वे उसमें सवार हो गए। 55 नंबर सीट पर उनकी प|ी 6 साल के बड़े बेटे के साथ बैठ गईं। जब ट्रेन ग्वालियर से रवाना हुई तो श्री शर्मा अपनी सीट पर पहुंचे। वहां पर पहले से दो यात्री बैठे थे। जब श्री शर्मा ने 47 नंबर पर बैठे यात्री को अपना टिकट दिखाकर उठने के लिए कहा तो वह नहीं उठा।
पूरी ट्रेन छान मारी टीटीई नहीं मिला: श्री शर्मा ने अवैध रूप से बैठे यात्री को उठाने के लिए अपने 3 साल के बेटे को गोद में लेकर टीटीई को तलाश किया। उन्होंने पूरी ट्रेन छान मारी, लेकिन टीटीई नहीं मिला। इसके अलावा उन्होंने ट्रेन में आरपीएफ और जीअारपी स्टाफ को भी तलाश किया, लेकिन वह भी नहीं मिला।
hin_Deva hin_Deva hin_Deva hin_Deva